கேள்வி: லோக்தாமியா - வரலாறு என்பது என்ன?
பதில்: இவர்கள் ராஜ்நகருக்கு குடிபெயர்ந்து, அப்பகுதியில் உள்ள பல கிராமங்களை ஆக்கிரமித்தனர். 17 ஆம் நூற்றாண்டில், இவர்கள் ''ராஜ்நகர் கர்'' என்று அழைக்கப்படும் ஒரு கோட்டையை நிறுவினர். அதன் எச்சங்கள் இன்றும் காணப்படுகின்றன. தும்ரான் இராச்சியம் அரசர்கள் உட்பட மற்ற ராஜபுத்திர பரம்பரையினருடன் இவர்கள் பிராந்திய மோதல்களில் ஈடுபட்டனர். ராஜ்நகர் ஒரு சிறிய தலைமைத்துவமாக வளர்ந்தது. அது பெரிதும் இராணுவமயமாக்கப்பட்டது. மேலும், லோக்தாமியா ஜமீந்தார் இப்பகுதியில் ஆதிக்கம் செலுத்தினர். இருப்பினும் ஆங்கிலேயர் காலத்தில், பிற ராஜபுத்திர குலங்கள் மற்றும் அண்டை சாதிகளுடன் ஏற்பட்ட தொடர்ச்சியான மோதல்களால் தங்கள் ஆதிக்கத்தை இழந்தனர். லோக்தாமியா பாரம்பரியம், ஐநூறு ஆண்டுகளுக்கு முன்பு இராசத்தான் இருந்து குடிபெயர்ந்த நான்கு சகோதரர்களுக்கு சமூகத்தின் வம்சாவளியைக் குறிக்கிறது. இருப்பினும் இனவியல் அறிஞர் குமார் சுரேஷ் சிங், லோக்தாமியாக்கள் பீகாரை பூர்வீகமாகக் கொண்டவர்கள் என்று கருதினார்.